न्यायमूर्ति सुरेश कैत ने याहू इंडिया प्राइवेट लिमिटेड की उस मांग को खारिज कर दिया जिसमें निचली अदालत में चल रहे अपराधिक मामले में रोक लगाने की मांग की गई थी। याहू की ओर से पेश सीनियर एडवोकेट अरविंद निगम ने दावा किया कि शिकायत में कंपनी का नाम नहीं आया है। उन्होंने मांग की कि इसके मद्देनजर निचली अदालत के आदेश पर रोक लगाई जानी चाहिए। पीठ ने इस मामले में एक मार्च को सुनवाई करने की बात कहते हुए कहा कि निचली अदालत में शिकायत करने वाले पत्रकार विनय राय का कहना है कि उन्हें याचिका की प्रति अभी तक नहीं मिली है जिसके चलते जवाब दाखिल करना कठिन है। इससे पहले बीस जनवरी को हाईकोर्ट ने दिल्ली पुलिस को याहू इंडिया की याचिका पर नोटिस जारी किया था।